wickkiey/tamil-wikipedia-markdown huggingface dataset:
# அலெக்சாண்டர் பாபு



**அலெக்சாண்டர் பாபு** **அருலந்து** (*Alexander Babu*) ஓர் இந்திய மேடைச் சிரிப்புரை நகைச்சுவை கலைஞர். மேலும் இவர் ஓர் பாடகர், யோகா ஆசிரியர் மற்றும் நடிகர். இவரின் மேடை பெயரான **அலெக்சாண்டர் பாபு அல்லது அலெக்ஸ் பாபு** என்று அழைக்கப்படுகிறார்.  

2014 ஆம் ஆண்டில், அலெக்ஸாண்டர் பாபு தனது கார்ப்பரேட் நிறுவனத்தில் மென்பொருள் பொறியாளர் வேலையை விட்டுவிட்டு, நகைச்சுவை மற்றும் நாடக நிகழ்ச்சிகளில் கவனம் செலுத்தினார். இவர் தனது நகைச்சுவை நிகழ்ச்சிக்காக அமெரிக்கா, துபாய், சிங்கப்பூர், மலேசியா, ஐக்கிய இராச்சியம், குவைத் மற்றும் ஆஸ்திரேலியா ஆகிய நாடுகளில் சுற்றுப்பயணம் செய்துள்ளார். 2019 ஆம் ஆண்டில் அமேசான் பிரைமிற்காக தனது 120 நிமிட ஆங்கில-தமிழ் ஸ்டாண்ட்-அப்-மியூசிக் ஸ்பெஷலான *அலெக்ஸ் இன் வொண்டர்லேண்டை* தயாரித்தார் .  

## தனிப்பட்ட வாழ்க்கை
அலெக்சாண்டர் பாபு ஒரு கத்தோலிக்க குடும்பத்தில் தமிழ்நாட்டின் ராமநாதபுரம் மாவட்டத்தின் அந்தவூரணி என்ற சிறிய கிராமத்தில் பிறந்து வளர்ந்தார். இவர் சென்னையில் உள்ள கிண்டி பொறியியல் கல்லூரியில் பொறியியல் பயின்றார். அமெரிக்காவில் முதுகலைப் பட்டம் பெற்றார் மற்றும் அங்கேயே மென்பொருள் பொறியாளராக பணியாற்றினார். இவர் அமெரிக்காவில் இருந்தபோது கர்நாடக பாடகராக தன்னை நிலைநிறுத்திட பயிற்சி பெற்றார்.  

## தொழில்
அலெக்சாண்டர் பாபு தனது கார்ப்பரேட் வேலையை ஒரு மென்பொருள் பொறியாளராக விட்டுவிட்டு தனது ஸ்டாண்ட்-அப் நகைச்சுவைத் தொழிலைத் தொடங்கினார். ஸ்டாண்ட்-அப் நகைச்சுவைக்கான தனது ஆரம்ப வாழ்க்கையின் போது, இவர் தென்னிந்தியாவை மையமாகக் கொண்ட நகைச்சுவை இயக்கமான எவம் ஸ்டாண்ட்-அப் தமாஷாவில் பணியாற்றினார். ஜூலை 2017 இல், இசை, கதைசொல்லல் மற்றும் நகைசுவை நிகழ்ச்சியான *அலெக்ஸ்* *இன் வொண்டர்லேண்டில்* தனது இசை நிகழ்ச்சிகளை தொடங்கினார். இந்த நிகாழ்ச்சியால் இவருக்கு ஏராளமான பாராட்டுக்களைப் பெற்றது. இவர் *அலெக்ஸ் இன் வொண்டர்லேண்டின்* 115 நிகழ்ச்சிகளை 2019 ஆம் ஆண்டில் முடித்த பின்னர் அதை இப்போது ஒரு அமேசான் பிரைம் ஸ்பெஷலாக உள்ளது இவர் தனது நகைச்சுவை நிகழ்ச்சிகளுக்காக யூடியூபில் பிரபலமாக உள்ளார். இவரது வீடியோக்கள் இவருக்கு மில்லியன் கணக்கான பார்வைகளைப் பெற்றுள்ளன. மற்றும் ஏப்ரல் 2020 நிலவரப்படி 1 மில்லியனுக்கும் அதிகமான சந்தாதாரர்களைக் இவரது சேனல் கொண்டுள்ளது.  
| 2019 | *அடாடே* |  |  |
| --- | --- | --- | --- |
| *அலெக்ஸ் இன் வொண்டர்லேண்ட்* | அவரே | தொலைக்காட்சி படம் |  |
| 2020 | *மாரா* | திருடன் | } |

## வலைத் தொடர்
| 2020 | *நேரம் என்னா பாஸ்* | சந்தோசம் | அமேசான் பிரைம் | } |
| --- | --- | --- | --- | --- |

## பாடகர்
| 2020 | *தாராள பிரபு* | "ராசா மாவன்" |
| --- | --- | --- |
# விஜய்பூர்



**விஜய்பூர்** (**Vijay Pur**) இந்தியாவின் ஜம்மு காஷ்மீர் (ஒன்றியப் பகுதி)யில் உள்ள ஜம்மு பிரதேசத்தில் அமைந்த சம்பா மாவட்டத்தில் உள்ள நகராட்சி ஆகும். இந்தியா-பாகிஸ்தான் எல்லைப் பகுதியில அமைந்த விஜய்பூர் நகரம் தேவாக் ஆற்றின் கரையில் ஜம்மு அருகே அமைந்துள்ளது.  
## மக்கள் தொகை பரம்பல்
2011 ஆம் ஆண்டு இந்திய மக்கள் தொகை கணக்கெடுப்பின் படி, விஜய்பூர் நகரத்தின் மொத்த மக்கள்தொகை 8,044 ஆகும். அதில் ஆண்கள் 4,199 மற்றும் 3,845 பெண்கள் உள்ளனர். பாலின விகிதம் 1000 ஆண்களுக்கு 916 பெண்கள் உள்ளனர். சராசரி எழுத்தறிவு 87.36% ஆக உள்ளது. மக்கள்தொகையில் இந்துக்கள் 88.65%, இசுலாமியர் 1.38%, கிறித்தவர்கள் 2.16% மற்றும் பிறர் 0.32% ஆகவுள்ளனர்.
# இசின்



**இசின்** (*Isin*) அரபு மொழி: **Ishan al-Bahriyat**) தற்கால ஈராக் நாட்டின் அல்-குவாதிசியா ஆளுநகரகத்தில் அமைந்த பண்டைய அண்மை கிழக்கின் நகரங்களில் ஒன்றாகும். 1.5 சதுர கிலோ மீட்டர் பரப்பளவு கொண்ட இசின் தொல்லியல் மேடு, பண்டைய நிப்பூர் நகரத்திற்கு தெற்கே 20 மைல் தொலைவில் உள்ளது. இசின் நகரத்தின் தொல்லியல் மேட்டை 1973 மற்றும் 1983-ஆம் ஆண்டுகளில் அகழ்வாய்வு செய்த போது இதன் தொல் பழமை அறியப்பட்டது.  

களில் புகழ்ச்சி செய்யுள் கொண்ட களிமண் பலகை]]  

மே மெசொப்பொத்தேமியாவின் துவக்க வம்ச காலத்தில் கிமு 3000 ஆண்டின் நடுவில் உபைதுகள் காலத்தில் இசின் நகரம் தோன்றியது. மூன்றாவது ஊர் வம்ச ஆட்சியின் முடிவில் இசின் நகரம் ஈலாமியர்களின் தாக்குதல்களால் அழிக்கப்பட்டது.  

பின்னர் கிமு 1531-இல் காசிட்டு மக்கள் பாபிலோனை கைப்பற்றி, இசின் நகரத்தை மறுசீரமைத்தனர்.  

### இசின் நகர இராச்சிய ஆட்சியாளர்கள்

| இசுபி-இர்ரா | கிமு 1953&nbsp; – கிமு 1921&nbsp; | மூன்றாவது ஊர் வம்ச மன்னர் இப்பி-சுவேனின் சமகாலத்தவர் |  |
| --- | --- | --- | --- |
| சு-இலிசு | கிமு 1920&nbsp; – கிமு 1911&nbsp; | இசுபி-இர்ராவின் மகன் |  |
| இத்தின்-தகான் | 1910&nbsp;கிமு – 1890&nbsp;கிமு | சு-இலிசுவின் மகன் |  |
| இஷ்மே-தகான் | 1889&nbsp;கிமு – 1871&nbsp;கிமு | இத்தின்-தகானின் மகன் |  |
| லிபித்-எஸ்தர் | 1870&nbsp;கிமு– 1860&nbsp;கிமு | லார்சா இராச்சிய மன்னர் குங்குன்னமின் சமகாலத்தவர் |  |
| ஊர்-நினுர்தா | 1859&nbsp;கிமு – 1832&nbsp;கிமு | லார்சா இராச்சிய மன்னர் அபிசரேவின் சமகாலத்தவர் |  |
| புர்-சுவேன் | 1831&nbsp;கிமு – 1811&nbsp;கிமு | ஊர்-நினுர்தாவின் மகன் |  |
| லிபித்-என்லில் | 1810&nbsp;கிமு – 1806&nbsp;கிமு | புர்-சுவேனின் மகன் |  |
| எர்ரா-இமித்தி | 1805&nbsp;கிமு – 1799&nbsp;கிமு |  |  |
| என்லில்-பானி | 1798&nbsp;கிமு – 1775&nbsp;கிமு | பாபிலோன் மன்னர் சுமு லா-எல்லின் சமகாலத்தவர். |  |
| ஜாபியா | 1774&nbsp;கிமு – 1772&nbsp;கிமு | லார்சா இராச்சிய மன்னர் சின்-இக்குசாமின் சமகாலத்தவர் |  |
| இதர்-பிசா | 1771&nbsp;கிமு – 1768&nbsp;கிமு |  |  |
| ஊர்-து-குகா | 1767&nbsp;கிமு – 1764&nbsp;கிமு |  |  |
| சுவேன்-மகிர் | 1763&nbsp;கிமு – 1753&nbsp;கிமு |  |  |
| தாமிக்-இலிசு | 1752&nbsp;கிமு – 1730&nbsp;கிமு | சுவேன்-மகிரின் மகன் | } |

## பண்பாடு மற்றும் இலக்கியம்

## இதனையும் காண்க

- பண்டைய அண்மை கிழக்கின் நகரங்கள்
# நீல வரியன்


**நீல வரியன் *(திருமலா லிம்னியேசு, Tirumala limniace)***, இது தூரிகைக்-கால் பட்டாம்பூச்சி குடும்பத்தின் (*Daniadae*) குழுவில் உள்ள ஓர் சிற்றினமாகும். தென் இந்தியாவில் காணப்படும் இந்த பட்டாம்பூச்சி வலசைபோதல் நிகழ்வினை மேற்கொள்கின்றது.  

## விளக்கம்
பொதுவாக, அனைத்து பட்டாம்பூச்சிகளும் பறத்தலை எளிதாக்கச் சூரியனின் வெப்பத்தை தங்கள் இறக்கைகள் வழியாக நேரடியாகப் பெற்றுக்கொள்கின்றன. நீல வரியன் பட்டாம்பூச்சிகளில் மேற்கொண்ட ஆய்வுகள் மூலம், இவை அதிக தீவிரம் கொண்ட சூரிய ஒளி மூலம் தங்களுடைய பறத்தல் தன்மையினை கணிசமாக அதிகரித்திருப்பதாகக் காட்டுகிறது. நீல வரியன் பட்டாம்பூச்சிகள் இறக்கையின் மேற்பரப்பில் இருண்ட மற்றும் ஒளிரும் என மாறுபட்ட வண்ணங்களைக் கொண்டுள்ளன. இறகின் மேற்பரப்பில் இருண்ட பகுதிகள் வெப்ப உறிஞ்சுதல் பணியினைச் செய்கின்றன.  

## வாழ்க்கைச் சுழற்சி

### உணவு தாவரங்கள்
பட்டாம்பூச்சியின் இளம் உயிரிகள் பொதுவாக அசுகெல்பியாடேசே குடும்பத்தின் தாவரங்களை உணவாக உட்கொள்கின்றன. இத்தகைய உணவுத் தாவரங்களின் சில கீழே கொடுக்கப்பட்டுள்ளன.  

- *அஸ்கெல்பியாஸ்*
- *எருக்கு (கலோட்ரோபிசு)*
- *ஹெட்டோரோஸ்டெம்மா*
- *மார்சுட்டீனியா*
- *பெருங்குறிஞ்சா (திரேச்சியா வால்யூபிலிசு)*
- *ஹெட்டோரோஸ்டெம்மா கஸ்பிடாடம்*
- *ஹோயா விரிடிஃப்ளோரா*
- *மார்ஸ்டீனியா டெனாசிசிமா*
- *க்ரோடலேரியா சிற்றினம்.*
- *எபிபாட்டேரியம்* சிற்றினம்
- சோயா

### இளம்உயிரிகள்
மஞ்சள் பூத்த வெள்ளை நிறமுடையது; 3வது மற்றும் 12வது பிரிவுகள் ஒவ்வொன்றும் ஓர் இணை சதை இழையுடையன, கருப்பும் பச்சையும் கலந்த வெள்ளை நிறத்தினாலது; ஒவ்வொன்றும் நான்கு குறுக்குக் கரும் பட்டைகளுடன் கூடியது, இரண்டாவது பட்டை மற்றவற்றைவிடச் சற்று அகலமானது, பக்கவாட்டில் பிரிந்திருக்கும். இருபுறமும் மஞ்சள் நிற நீளமான கோடு உள்ளது; தலை, கால்களும் பற்றுறுப்பும் கருப்பு புள்ளிகளுடையது. இளம் உயிரிகள் சுமார் நீளமும் எடையும் உடையன. ஆனால் இந்த அளவை விட இருமடங்காக நீளமும், நான்கு மடங்கு எடையினையும் 48 மணி நேரத்திற்குள் பெறும்வண்ணம் வளர்கின்றது.  

### கூட்டுப்புழு
"பச்சை நிறத்தில் சிதறிய புள்ளிகளையும் மணிகளையும் போன்ற வடிவில் பிறை கொண்ட முதுகுப்புறமுடையன (பிரடெரிக் மூர் பிங்கால் மேற்கோள் காட்டப்பட்டுள்ளது).  

## சரகம்
இந்த இனங்கள் தெற்காசியா மற்றும் தென்கிழக்கு ஆசியாவில் காணப்படுகின்றன.  

## துணைச்சிற்றினங்கள்
அகர வரிசைப்படி பட்டியலிடப்பட்டுள்ளது: வலசைப்போதலின் போது நீர் உறிஞ்சுதல் மூலம் தாதுகளை இவை மண்ணிலிருந்து பெற்றுக்கொள்கின்றன.  

## வாழ்க்கைச் சுழற்சியின் தொகுப்பு
# பச்லியோப்டா பாண்டியானா


***பச்லியோப்டா பாண்டியானா*** (***Pachliopta pandiyana)*** எனும் பட்டாம்பூச்சி இனம் **மலபார் ரோஜா** என அழைக்கப்படுகிறது. இந்தப் பட்டாம்பூச்சி *பச்லியோப்டா* பேரினத்தினைச் சார்ந்த அழகிகள் குடும்ப பட்டாம்பூச்சி ஆகும்.  

தென்னிந்தியாவில் மட்டுமே காணப்படும் பட்டாம்பூச்சியாக இது உள்ளது.  

## விளக்கம்
இந்த பட்டாம்பூச்சியானது முன்னதாக, இலங்கையில் காணப்படும் இலங்கை இளஞ்சிவப்பு அழகியான *பச்லியோப்டா ஜோஃபோன்* சிற்றினமாக கருதப்பட்டது.  

ரேஸ் *பாண்டியானஸ்*, மூர். " *ஏ. ஜோஃபோன்* சாம்பல் நிறத்துடன் நெருக்கமாக இனமாக இருந்திருந்தாலும், இந்த இனம் அமைப்பின் அடிப்படையில் வேறுபடுகிறது. முன் இறக்கையின் வெள்ளை நிறம் நுனிப்பகுதி வரை நீட்டிக்கப்பட்டுள்ளது, குறிப்பாக நுனிப் பகுதியில், கருப்பு செதில்களால் நிழலாடியது; மைய நரம்புகளுக்கு (நரம்புகள் 4-6) இடையிலான இடைவெளியில் கருப்பு கோடுகள் மிக நீளமாக உள்ளன. வெள்ளை நேர்கோடு அடையாளங்கள் டிஸ்கோசெல்லுலர் நரம்புகள் வரையுள்ளன. பின் இறக்கையின் இறுதி டிஸ்கல் வெள்ளை புள்ளி பெரும்பாலும் மைய துணை நரம்பு வரையுள்ளது (நரம்பு 1), ஆணில் முன்புறம் மிகப் பெரியது, சிறியது அல்லது இரண்டு புள்ளிகளாகப் பிரிக்கப்படுகிறது, பெண்ணில் காணப்படாது . . " . ( ரோத்ஸ்சைல்ட், மேற்கோள் பிங்கம்)  

## ஒத்த இனங்கள்
இது உரோசா அழகியினை (*பச்லியோப்டா அரிஸ்டோலோச்சியா*) ஒத்திருக்கிறது. மலபார் ரோசாவின் பின் இறக்கையில் உள்ள மிகப் பெரிய வெள்ளை புள்ளி காரணமாக வேறுபடுகிறது.  

## சரகம்
தென்னிந்தியா. இந்த பட்டாம்பூச்சி **பொதுவான ரோஜாவு** போன்று காணப்பட்டாலும் அதனுடன் அதிகம் தொடர்பில்லாதது. இது நீலகிரி மேற்கு சரிவுகளிலும், மேற்குத் தொடர்ச்சி மலையின் பிற இடங்களிலும் காணப்படுகிறது.  

## நிலை
இது பொதுவாகக் காணப்படும் இனமாக இல்லாதிருப்பினும், அச்சுறுத்தலுக்குள்ளான இனமாகக் கருதப்படவில்லை. மேற்குத் தொடர்ச்சி மலையில் இந்த இனம் பொதுவானதாக உள்ளது.  

## வகைப்பாட்டியல்

- இதனுடன் தொடர்புடைய இனமாகக் கருதப்பட்ட கருதப்பட்ட *பச்லியோப்டா ஜோஃபோன்* இலங்கையில் காணப்படுகிறது
- தனி கிளையினங்கள் எதுவும் விவரிக்கப்படவில்லை.

## வாழ்விடம்
இந்த பட்டாம்பூச்சி தென்னிந்தியா மற்றும் மேற்குத் தொடர்ச்சி மலையின் ஈரமான காடுகளில் 1000 முதல் 3000 அடி உயரம் வரை உள்ளப் பகுதிகளில் காணப்படும்.  

## பழக்கம்
இந்த பட்டாம்பூச்சியின் பறக்கும்போது உரோசா அழகியினை (*பச்லியோப்டா அரிஸ்டோலோச்சியா* ) ஒத்திருக்கிறது. அதிகாலை முதல் 10 மணி வரை இது தாழ்வாகப் பறந்து பொதுவாக *லந்தனாவின்* பூக்களிலிருந்து உணவைப் பெறுகிறது. பின்னர் இவை உயரமாகப் பறக்கிறது; அப்பொழுது இவற்றைப் பிடிப்பது கடினமாக உள்ளது.  

## வாழ்க்கைச் சுழற்சி
ஓவ்வொரு ஆண்டும் செப்டம்பர் மற்றும் அக்டோபர் மாதங்களில் இனப்பெருக்கம் மேற்கொள்கின்றன.  

## உணவு தாவரங்கள்
இவற்றின் இளம் உயிரிகள் *தோட்டியா சிலிகோசா* (அரிஸ்டோலோச்சியாசி) தாவரங்களை உண்ணுகின்றன.
# அமீன் மன்சில்

**அமீன் மன்சில்** *(Amin Manzil)* இந்தியாவின் தெலங்காணா மாநிலத்திலுள்ள ஐதராபாத் நகர சாய்தாபாத் மண்டலத்தில் அமைந்துள்ள ஒரு வரலாற்றுச் சிறப்பு மிக்க கட்டிடமாகும். ஐதராபாத் நகர அபிவிருத்தி ஆணையத்தால் பாரம்பரிய தளமாக இக்கட்டிடம் வகைப்படுத்தப்பட்டுள்ளது. இங்கு அமீன் காலனி என்ற பெயரிலும் மற்றொரு இடம் உள்ளது. சர்ச்சைக்குரிய சூழ்நிலையில் இந்த கட்டிடம் 2018 இல் இடிக்கப்பட்டது.  

இந்த வரலாற்று கட்டமைப்பிற்கு ஐதராபாத் மாநில நிர்வாக சபை உறுப்பினராக இருந்த நவாப் சர் அமீன் யங் பகதூர் எனப்படும் அகமது உசேனின் பெயர் இக்கட்டிடத்திற்கு சூட்டப்பட்டது. 1895 ஆம் ஆண்டில் மெட்ராசில் இருந்து வந்த இவர் முதலில் ஐதராபாத்தில் நிசாமின் தலைமைச் செயலக அலுவலகத்தில் உதவி செயலாளராக நியமிக்கப்பட்டார். பின்னர் இவர் சைதாபாத் நிசாமின் தலைமைச் செயலாளராக உயர்ந்தார். புத்தகங்களின் மீதான அன்பு ஐதராபாத்தில் உள்ள பெரும்பான்மையான அதிகாரிகளிடமிருந்து இவரை வேறுபடுத்தியது. அமீன் மன்சில் என்று பெயரிடப்பட்ட இக்கட்டிடத்தில் ஒரு நல்ல நூலகத்தை உருவாக்கி வைத்திருந்தார். இந்த கட்டிடத்தில் தாழ்வாரங்களின் மீது சுவாரசியமான பெட்டகக் கூரைகளும், இந்திய மற்றும் மேற்கத்திய பாணியிலான கட்டிடக்கலைகளும் இருந்தன.
# கூட்டுக்கறி



**கூட்டுக்கறி** (Koottukari) அல்லது கூட்டு என்பது தென்னிந்தியாவில் கேரளாவின் சத்யாவின் போது தயாரிக்கப்படும் முக்கியமான உணவாகும். இது வாழைக்காய் மற்றும் தேங்காய் சேர்த்துத் தயாரிக்கப்படும் மஞ்சள் நிற கறி ஆகும். இனிமையான காரச் சுவை கொண்டது.  

கூட்டுக்கறி என்பது காய்கறிகள் மற்றும் பருப்பு வகைகள் கொண்டு தயாரிக்கப்படும் கறியாகும். இந்த கறியில் சேர்க்கப்படும் காய்கறிகள் கருணைக்கிழங்கு, வெள்ளைப்பூசனி, கேரட், புடலங்காய், பூசனிக்காய் மற்றும் வாழைக்காய் முதலியன. மேலும் பயன்படுத்தப்படும் பருப்பு வகைகள் கருப்பு சுண்டல், கடலைப்பருப்பு. கூட்டானது ஓணம் சதய விருந்தின் மிக முக்கியமான உணவு வகைகளில் ஒன்றாகும்.
# வச்ரபோகா அருவி


**வச்ரபோகா அருவி** (*Vajrapoha Falls*) என்பது இந்தியாவின் கர்நாடகாவின் பெல்காம் மாவட்டத்தில் ஜம்போதி கிராமத்திலிருந்து தென்மேற்கு திசையில் 8.5 கிலோமீட்டர் (5.3 மைல்) என்ற மலை வனப்பகுதியில் அமைந்துள்ள ஒரு அருவியாகும். உயரமான மலையடிவாரத்தில் கவாலி மற்றும் சாப்போலி கிராமத்திற்கு இடையில், 200 மீட்டர் (660 அடி) வரை விழும் அழகிய அருவியில் பாயும் மாண்டோவி நதி, மழைக்காலத்திற்குப் பிறகு சிறப்பாகக் காணப்படுகிறது மேலும், மழைக்காலத்திற்குப் பிறகும் (சூன்-அக்டோபர்) சிறப்பாகக் காணப்படுகின்றன. இந்த அருவி பெல்காமுக்கு தென்மேற்கே 1.5 மணி நேரம் பயண தூரத்தில் உள்ளது.  

காவோலி, ஹேமதாகா, ஜம்போதி, கனகும்பி, மற்றும் தலவாடே கிராமங்களுக்கு அருகிலுள்ள நீரோடைகளால் மண்டோவி ஆறு (மகாதாய் ஆறு என்றும் அழைக்கப்படுகிறது) நீராதரங்களை பெறுகிறது. மேற்குத் தொடர்ச்சி மலையில் அமைந்திருக்கும் இப்பிரதேசத்தில் ஆண்டுக்கு 3,800 முதல் 5,700 மில்லிமீட்டர் (150 முதல் 220 அங்குலம்) வரை மழை பெய்கிறது. கோடை மாதங்களில் (மார்ச்-மே) நீரின் அளவு குறைவாக இருக்கும்.
# அஞ்சல்லி அருவி



**அஞ்சல்லி அருவி** (Unchalli Falls) லூசிங்டன்அருவி என்றும் அழைக்கப்படும் இது அகனாக்சி ஆற்றில் 116 மீட்டர் (381 அடி) வீழ்ச்சியால் உருவாக்கப்பட்ட நீர்வீழ்ச்சி ஆகும். இந்தியாவின் கர்நாடகாவின் உத்தர கன்னட மாவட்டம் சித்தப்பூர் அருகே இந்த அருவி அமைந்துள்ளது. 1845 ஆம் ஆண்டில் இதனைக் கண்டுபிடித்த பிரித்தானிய அரசாங்கத்தின் மாவட்ட ஆட்சியர் ஜே.டி.லூஷிங்டன் நினைவாக இதற்கு லூசிங்டன் அருவி எனப் பெயரிடப்பட்டது.  

இந்த அருவி சில நேரங்களில் **கெப்பா ஜோகா** என்றும் அழைக்கப்படுகிறது, ஏனெனில் அவை **காதுக்கு கேளாத** ஒலியை உருவாக்குகிறது.  

## அமைவிடம்
சித்தப்பூர் நகரம் அருவியிலிருந்து சுமார் 35 கிலோமீட்டர் (22 மைல்) தொலைவில் உள்ளது. ஹெகார்னே சுமார் (3.1 மைல்) தொலைவில் உள்ளது. ஆனால் பார்வையாளர்கள் அடர்ந்த காடு வழியாக மலையேற வேண்டும்.
# திராசி கடற்கரை



**திராசி** (Trasi) என்பது இந்தியாவின் மேற்கு கடற்கரையில், மங்களூரிலிருந்து 109 கி.மீ தூரமும், கோவாவின் கனகோனாவிலிருந்து 203 கி.மீ தூரத்திலும், மும்பையில் இருந்து 937 கி.மீ தூரத்திலும் உடுப்பி மாவட்டத்தின் குந்தாபுரா வட்டத்திலிருந்து 12 கி.மீ. தூரத்திலும் அமைந்துள்ளது  

## ஆமை கடற்கரை
இந்தக் கடற்கரை ஆமைகள் முட்டையிடுவதற்கும் இடம்பெயர்வதற்கு நன்கு அறியப்படுகிறது.  

## கிறிஸ்து அரசர் தேவாலயம்
இங்குள்ள கிறிஸ்து அரசர் தேவாலயம் 1971 இல் ஒரு முழுமையான திருச்சபையாக உயர்த்தப்பட்டது.  

## தீவு
இங்கு சுமார் 100 மீட்டர் சுற்றளவு கொண்ட ஒரு சிறிய தீவு உள்ளது. இது ஒரு கிலோமீட்டர் தொலைவில் உள்ளது. உள்ளூரில் இந்த தீவை பவளத் தீவு என்று அழைக்கிறார்கள்.
# கனகோனா


**கனகோனா** (Canacona) என்பது இந்தியாவின் கோவா மாநிலத்தின் தெற்கு கோவா மாவட்டத்தில் உள்ள ஒரு நகரமும், நகராட்சி மன்றமுமாகும் . கனகோனா வட்டத்தில் பட்னெம், சௌடி, போயுங்கினிம், லோலியம்-போலம், அகோண்டா ,கௌம்டோங்ரே ஆகிய ஊர்கள் அடங்கும். இந்த வட்டத்தின் தலைமையகமான சவுதி நன்கு வளர்ந்த நகரமாக இருக்கிறது . புகழ்பெற்ற பாலோலெம் கடற்கரை இங்கு அமைந்துள்ளது.  

## நிலவியல்
கனகோனா 15.02 ° வடக்கிலும், 74.02 ° கிழக்கிலும் அமைந்துள்ளது . சராசரியாக 10 மீட்டர் (32 அடி) உயரத்தைக் கொண்டுள்ளது. கனகோனா கோவாவின் தெற்கே வட்டமாகும்.  

## வரலாறு
கனகோனாவின் வரலாற்று பெயர் "கன்வபுரம்" என்பதாகும்.  

## கல்வி
இங்குள்ள பிரபோதினி மண்டலத்தின் மல்லிகார்ஜூன கலை மற்றும் வணிகக் கல்லூரி கோவா பல்கலைக்கழகத்துடன் இணைக்கப்பட்டுள்ளது, இப்பகுதியின் உயர் கல்வித் தேவைகளைப் பூர்த்தி செய்யும் இந்த வட்டத்தின் முதன்மை கல்வி நிறுவனம் ஆகும். கனகோனாவில் இரண்டு உயர்நிலைகள் உள்ளன.  

## புள்ளிவிவரங்கள்
2011 மக்கள் தொகைக் கணக்கெடுப்பின்படி, கனகோனா நகரில் 12,434 மக்கள் தொகை இருந்தது. மக்கள்தொகையில் ஆண்கள் 52%, பெண்கள் 48%. கனகோனாவின் சராசரி கல்வியறிவு விகிதம் 89.31% ஆகும். இது தேசிய சராசரியான 74.04% ஐ விட அதிகமாகும்; ஆண்களின் கல்வியறிவு 93.09% மற்றும் பெண் கல்வியறிவு 85.47%. மக்கள் தொகையில் 10% 6 வயதுக்குட்பட்டவர்கள். கொங்கணியைத் தவிர, மராத்தி மொழியும் இங்கு ஒரு சிலரால் பேசப்படுகிறது.
# பாலோலம் கடற்கரை



**பாலோலம் கடற்கரை** (Palolem Beach) என்பது இந்தியாவின் தெற்கு கோவாவில் உள்ள கனகோனாவில் அமைந்துள்ளது. இந்தக் கடற்கரை பல சர்வதேச சுற்றுலாப் பயணிகளை ஈர்க்கிறது. முக்கியமாக நவம்பர் மற்றும் மார்ச் மாதங்களுக்கு இடையிலான குளிர்காலத்தில் அங்கு அதிக அளவில் வருகை தருகின்றனர். இது பிராந்தியத்தின் மிக அழகான கடற்கரைகளில் ஒன்றாக கருதப்படுகிறது.  

## கண்ணோட்டம்
பாலோலெம் கடற்கரை பெரும்பாலும் பழுதடையாமல் இருக்கிறது. உள்ளூர் மீனவர்கள் மற்றும் கரையோரத்தில் அல்லது பிரதான கிராமத்திலேயே குடிசைகளில் வசிக்கும் வெளிநாட்டு சுற்றுலாப் பயணிகள் வசிக்கின்றனர். இது சுமார் ஒரு மைல் (தோராயமாக 1.61 கி.மீ) நீளமும் பிறை வடிவமும் கொண்டது; இரு கடற்கரையிலிருந்தும் முழு கடற்கரையையும் பார்க்கலாம். கடற்கரையின் இரு முனைகளும் கடலுக்குள் வெளியேறும் பாறைகளைக் கொண்டுள்ளன. கடலின் ஆழம் படிப்படியாக அதிகரிக்கிறது. கடற்கரையின் வடக்கு முனையில் ஆழமற்றதாக இருப்பது, சராசரி நீச்சல் வீரர்களுக்கு பாதுகாப்பாக அமைகிறது. மேலும் நீரோட்டங்கள் வேகமாக இல்லை.  

## இடம்
பலோலம் கடற்கரை 15 ° 00′36 ″ வடக்கிலும் 74 ° 01′24 ″ கிழக்கிலும் அமைந்துள்ளது. இது தெற்கு கோவாவின் சந்தை நகரமான சௌதியில் இருந்து 2.5 கிலோமீட்டர் தூரத்திலும், தெற்கு கோவாவின் மாவட்ட தலைமையகமான மட்காவிலிருந்து சுமார் 40 நிமிட தூரத்திலும் அமைந்துள்ளது.  

தெற்கு கோவாவின் மற்ற அண்டை கடற்கரைகளில் அகோண்டா கடற்கரை மற்றும் பட்னெம் கடற்கரை ஆகியவை அடங்கும்.  

## பயணம்
அருகிலுள்ள விமான நிலையம் 67 கி.மீ தூரத்தில் உள்ள தபோலிம் விமான நிலையம் ஆகும். அருகிலுள்ள இரயில் நிலையம் கனகோனாவில் உள்ளது. இதை மட்காவ் தொடருந்து நிலையத்திலிருந்து 30 நிமிடங்களில் அடையலாம். பலோலம் கடற்கரைக்கும் மாட்காவிற்கும் இடையே ஒவ்வொரு அரை மணி நேரத்திற்கும் பேருந்து சேவைகள் உள்ளன. அருகிலுள்ள பேருந்து நிலையம் கனகோனாவில் உள்ளது.  

## தரவரிசை

- பாலோலம் கடற்கரை ஆசியாவின் 20 வது சிறந்த கடற்கரையாக டிரிப் அட்வைசர் 2018 இல் இடம்பிடித்தது
- இது 2018 ஆம் ஆண்டில் டிரிப் அட்வைசரால் இந்தியாவின் ஐந்தாவது சிறந்த கடற்கரையாக மதிப்பிடப்பட்டது

## செயல்பாடுகள்
பாலோலெம் கடற்கரையில் செய்ய வேண்டிய விஷயங்கள் யோகா வகுப்புகள், டால்பின்-கண்டுபிடிக்கும் பயணங்கள், ஆயுர்வேத மசாஜ்கள் மற்றும் அமைதியான டிஸ்கோக்கள் .
# தண்டவதி

**தண்டவதி** (Dandavati) என்பது இந்தியாவின் கர்நாடக மாநிலத்தில் உள்ள சிவமோகா மாவட்டத்தில் ஒரு வட்டமான சோராப் வழியாக பாயும் ஒரு ஆறாகும். இது கட்டினக்கரேவில் உள்ள ஒரு நீர்த்தேக்கத்திலிருந்து உருவாகிறது. கட்டினக்கரே நீர்த்தேக்கத்தின் வழிதல் கால்வாய் தண்டவதி நதியாக மாறும் வழியில் ஒரு சிற்றோடையாக உருவாகி பலமான ஆறாக மாறுகிறது. இந்த ஆறு குப்பே வழியாக பாய்ந்து அனாவட்டிக்கு அருகிலுள்ள பங்கசனா என்ற இடத்தில் வரதா நதியில் இணைகிறது. வரதா, துங்கபத்திரை ஆறு மற்றும் பின்னர் கிருஷ்ணா ஆற்றுடன் இணைகிறது. இது இறுதியாக இந்தியாவின் கிழக்கு கடற்கரையில் வங்காள விரிகுடாவில் இணைகிறது. இங்கு இரங்கநாதருக்கு தண்டவதி ஆற்றின் கரையில் ஒரு கோயில் கட்டப்பட்டுள்ளது.  

## தொன்மம்
இராமன், சீதை, இலட்சுமணன் ஆகியோர் வனவாசம் மேற்கொண்டபோது, அவர்கள் சோராப் வழியாக பயணம் செய்ததாக பழைய கதை கூறுகிறது. சீதைக்கு தாகம் ஏற்பட்டதாகவும், இராமன் தண்ணீரைக் கண்டுபிடிப்பதற்காக தரையில் இருந்து ஒரு துளையிட்டதாகவும், அதுவே இப்போது ஆறாக ஓடுகிறது.  

## தண்டவதி நீர்த்தேக்க திட்டம்
சோராப் கிராமத்திற்கு அருகில் சிலானூர் கிராமத்திற்கு அருகில் தண்டவதி ஆற்றின் குறுக்கே ஒரு நீர்த்தேக்கம் கட்ட திட்டமிடப்பட்டுள்ளது. இந்த திட்டம் 50,500 ஏக்கர் விவசாய மற்றும் வன நிலங்களுக்கு நீர்ப்பாசனம் செய்கிறது. திட்டத்திலிருந்து இடப்பெயர்ச்சிக்கு அஞ்சிய விவசாயிகள் போராட்டங்களை நடத்தியதால், இந்த திட்டத்தை செயல்படுத்துவது சாத்தியமற்றதாகியது. ஆனால் அரசியல் லாபங்களுக்காக என்று சிலர் கூறியுள்ளனர்.  

பாராளுமன்றம் மற்றும் உள்ளாட்சி அமைப்புகளின் தேர்தலிலும் அரசியல்வாதிகள் இந்த சர்ச்சையைப் பயன்படுத்தினர். கிருஷ்ணா பள்ளத்தாக்கின் கீழ் வரும் ஆற்றின் நீர்மட்டத்தை கிருஷ்ணா நீர் தகராறு தீர்ப்பாயத்தின் அறிவுறுத்தல்களின்படி பயன்படுத்த வேண்டும் என்று நீர்வளத் துறை வட்டாரங்கள் தெரிவித்தன, தண்டவதி திட்டத்தை செயல்படுத்துவதில் சட்டரீதியான தடைகள் இருக்கின்றன.  

இந்த திட்டத்திற்கு எதிராக போராட்டத்தை ஆரம்பித்த தண்டவதி விரோதி ஹோராட்டா சமிதி அரசியல் காரணங்களுக்காக இந்த திட்டம் செயல்படுத்தப்படுவதாக கூறுகிறது. வளமான விவசாய நிலங்களையும் மழைக்காடுகளையும் மூழ்கடித்து வறண்ட நிலங்களுக்கு நீர்ப்பாசனம் செய்வதன் பின்னணியில் உள்ள பகுத்தறிவை இது கேள்விக்குள்ளாக்குகிறது. வட்டத்திற்கு நீர்ப்பாசனம் செய்வதில் அரசாங்கம் அவ்வளவு அக்கறை கொண்டிருந்தால், எழுபதுகளில் திட்டமிடப்பட்ட பைதானாலா பாசன திட்டத்தை செயல்படுத்த வேண்டும் என்று விவசாயிகள் கூறுகின்றனர்.
# ஜீயோ டாமின்


**ஜீயோ டாமின் மா** (Geo Damin M பிறப்பு 24 சூன் 1983) நாகர்கோவில் கன்னியாகுமரி மாவட்டம். இவர் சென்னையில் கட்டிட வடிவமைப்பாளராக பணி செய்கிறார். இவர் சுற்றுச்சூழல் செயல்பாட்டாளர் பூவுலகின் நண்பர்கள் இயக்கத்துடன் இணைந்து பல சுற்றுச்சூழல் சார்ந்த கட்டுரைகள், ஆய்வுகள் மேற்க்கொண்டு வருகிறார், மேலும் சுற்றுச்சூழல், பருவநிலை மாற்றம், விலங்குகள் மற்றும் பறவைகள் போன்ற சூழலியல் சார்ந்த பிரச்சனைகளை ஆராய்ந்து எழுதுபவர்களில் ஒருவர்.  

## வாழ்க்கைக்குறிப்பு
இவர் கன்னியாகுமரி மாவட்டம் வெள்ளிச்சந்தைக்கு அருகிலுள்ள சரல் என்னும் கிராமத்தில் பிறந்தவர், தொழில் நிமித்தமாக சென்னையில் வாழ்கிறார்.  

## எழுத்து
இவரது **கதவைத் திறங்கள் அவை உள்ளே வரட்டும்** உயிரினங்களுக்கும் சூழலுக்கும் உள்ள சிக்கலான நுட்பமான நெடுங்கால உறவை எளிமையாக எழுதியிருந்தார். நூல் குறிப்பிடும்படியாக சமூக செயல்பாட்டாளர்கள் மற்றும் வாசகர்களின் வரவேற்பைப் பெற்றது.  

## வெளி வந்த நூல்கள்
- கதவைத் திறங்கள் அவை உள்ளே வரட்டும் (பூவுலகின் நண்பர்கள் இயக்கம்)
- இது ஒரு குப்பைக் கதை
- ஏம்மா கொதிக்குது என்னோட பூமி
# மாஸ்டர் தன்ராஜ்



**தன்ராஜ் மாஸ்டர்** அல்லது **மாஸ்டர் தன்ராஜ்** (**Master Dhanraj** (also credited as **Dhanraj Master**) இந்தியாவின் தமிழ்நாடு மாநிலத் தலைநகரான சென்னையில் உள்ள மைலாப்பூரைச் சேர்ந்த இசை ஆசிரியர், இசைக் கலைஞர் மற்றும் பல்வேறு இசைக் கருவிகளை வாசிக்கும் திறன் கொண்ட பன்முக இசைக் கலைஞர் ஆவார். இவர் மேற்கத்திய இசைக் கருவிகளை கையாளுவதிலும், வாசிப்பதிலும் வல்லவர்.. 1948-இல் வெளியிடப்பட்ட தமிழ் திரைப்படமான சந்திரலேகா திரைப்படத்தில், முரசு நடனக் காட்சியில், இவர் முதன் முதலில் மேற்கத்திய இசையை அறிமுகப்படுத்தினார்.  

இவரிடம் இசை பயின்றவர்களில் குறிப்பிடத்தக்கவர்கள் இளையராஜா, ஏ. ஆர். ரகுமான்மெல்லிசை மன்னர் வித்தியாசாகர் தேவா, மலையாள இசை அமைப்பாளர் சியாம் மற்றும் இசை அமைப்பாளர் எம். ஏ. அப்துல் சத்தார் ஆவார்.  

இவர் இளையராஜாவின் இயற்பெயரான *இராசய்யா* என்பதை *இராஜா* என மாற்றி வைத்தவர்.  
## புத்தகங்கள்
- பிரம்மா மேளா பிராமணம்

- இசை விதி

- 180 டிகிரி

## பாராட்டு
தன்ராஜ் மாஸ்டர் சென்னையில் மேற்கத்திய இசையின் அடிப்பாகமாக கருதப்பட்டார். சென்னை மேற்கத்திய பாரம்பரிய இசையின் மையமாக மாறுவதற்கு அடித்தளம் அமைத்த மூவரில் இவரும் ஒருவர்.  

தன்ராஜின் புகழ்பெற்ற மாணவர்கள்,  
| இசை பயின்றவர்கள் |  |
| --- | --- |
| *இளையராஜா* |  |
| *ஏ. ஆர். ரகுமான்* |  |
| *வித்யாசாகர்* |  |
| *ஷியாம்* |  |
| *தேவா* |  |
| அப்துல் சட்டார் | } |
# நேத்ராவலி வனவிலங்கு சரணாலயம்


**நேத்ராவலி வனவிலங்கு சரணாலயம்** இந்தியாவின் தென்கிழக்கு கோவாவில் அமைந்துள்ளது. இது மேற்குத் தொடர்ச்சி மலையின் முக்கியமான பகுதிகளில் ஒன்றாகும். இச்சரணாலயம் சுமார் 211 கி.மீ <sup>2</sup> பரப்பளவில் அமைந்துள்ளது. நேத்ராவலி அல்லது நேதுர்லி என்பது சூஆரி நதியின் முக்கியமான துணை நதியாகும். இந்நதி இந்த சரணாலயத்தில் உருவாகிறது. இச்சரணாலயத்தில் பெரும்பாலும் ஈரமான இலையுதிர் தாவரங்களைக் கொண்ட காடுகளும், பசுமையான, பகுதி பசுமையான வாழ்விடங்கள் அமைந்துள்ளன. இச்சரணாலயத்தில் அனைத்து காலங்களிலும் நீர் வரத்துள்ள இரண்டு நீர்வீழ்ச்சிகள் உள்ளன.  

## அமைவிடம்
நேத்ராவலி வனவிலங்கு சரணாலயம் கோவா மாநிலத்தில், கோவா விமான நிலையத்திலிருந்து 65 கி.மீ தூரத்தில் தென்கிழக்கு கோவாவின் சங்கும் வட்டத்தில் உள்ள வெர்லெமில் அமைந்துள்ளது. இதன் கிழக்குப்பகுதியில் கர்நாடகத்தின் தண்டேலி-அன்ஷி புலி பாதுகாப்பகமும், தென்பகுதியில் கோவாவில்கோட்டிகாவோ வனவிலங்கு சரணாலயமும், வடக்குப் பகுதியில் பகவான் மகாவீர் சரணாலயமும் அமைந்துள்ளது.கோவாவின் மேதி வனவிலங்கு சரணாலயமும் கர்நாடாகாவின் பிம்காட் வனவிலங்கு சரணாலயமும் அருகே அமைந்துள்ளது.  

## தாவரங்கள் மற்றும் விலங்கினங்கள்
இந்த சரணாலயத்தில் வளமான வாழ்விடங்கள், ஏராளமான வற்றாத நீரோடைகள் உள்ளதன் காரணமாகப் பாலூட்டிகள் அதிக அளவில் காணப்படுகின்றன. இந்தியன் காட்டெருமை (*போஸ்* காரசு), மலபார் மாபெரும் அணில் (*ரதுஃபா இண்டிகா* ), நான்கு கொம்புகள் கொண்ட மான் அல்லது சவுசிங்கா (*டெட்ராசெரஸ் குவாட்ரிகார்னிஸ்* ), சிறுத்தை (*பாந்தெரா பர்தஸ்* ), கருப்பு தேன் கரடி உள்ளிட்ட வேட்டை விலங்குகள், தாவர உண்ணிகள் இந்த சரணாலயத்தில் காணப்படுகின்றன. பறவைகளில் அரிய மலேய இரவு நாரை (*Gorsachius melanolophus)*, நீலகிரி கருப்பு புறா (*கொலம்பாஸ் எல்பினிஸ்டோனி*), மலை இருவாட்சி ( *Buceros bicornis* ), சாம்பல் தலை கொண்டைக்குருவி (*பைக்னோனோட்டசு பிரியேசெப்பாலசு)* வெள்ளை வயிற்று நீல ஈ பிடிப்பான் (*சையோரினிசு பாலிபெசு*, வயநாட்டுச் சிரிப்பான் (*காருலாக்சு டெலெசெட்ரி*), *வெள்ளை வயிற்று வால் காக்கை* (*டெண்ட்ரோசிட்டா லுகோகாசுட்ரா*), கருஞ்சிவப்பு சிலம்பன் (*டர்டோய்டுசு சப்ரூபா*) முதலியன அதிகமாகக் காணப்படுகின்றன. இச் சரணாலயத்தில் அரிய பட்டாம்பூச்சி இனங்களும் காணப்படுகின்றன. இவற்றில் முக்கியமானவை: மலபார் தகைவிலான் வாலி (*பேப்பிலியோ லியோமெடான்*) மலபார் மயில் (*பேப்பிலியோ புத்தர்* ), மலபார் மரம் தேவதை (*ஐடியா மலபாரிகா*), தென் அழகி (*டிராய்டெசு மினோசு*), இரட்டைவால் நீலச் சிறகன் (*பாலியுர ஸ்கெர்ய்பெர்*) கருப்பு ராஜா *(சராக்ஸ் சோலன் )* மற்றும் ரெட்ஸ்பாட் டியூக் (*டோப்லா எவெலினா*).
# சால் ஆறு (இந்தியா)

**சால் ஆறு (Sal River)** என்பது இந்தியாவின் கோவாவின் சால்செட்டேயில் உள்ள ஒரு சிறிய நதியாகும். இந்த ஆறு வெர்னா அருகே துவங்கி, நூவம், மோன்கல், செராலிம், கோல்வா, மார்கோவா, பெனாலிம், நாவாலிம், வர்கா, ஓர்லிம், கர்மோனா, டிராமாபூர், சின்சினிம், அசோல்னா,கேவோலோசிம், மோபோர் கிராமங்கள் வழியே பாய்ந்து அரபிக்கடலில் பெடுல் என்ற இடத்தில் கலக்கின்றது .  

2008 முதல் பெனாலிம்வாசிகள் இந்த ஆறு மாசுபடுவதாக அரசாங்கத்திடம் தொடர்ந்து புகார் அளித்து வருகின்றனர். மேலும் கார்மோனாவில் வசிப்பவர்கள் இப்பகுதியில் அமையவிருந்த "மாபெரும் வீட்டுவசதி திட்டத்தை" தடுத்து நிறுத்த கிரீன்பீஸ் அமைப்பிடம் மனுவை அளித்தனர். இதன் பின்னர் 2018ஆம் ஆண்டு பிப்ரவரி மாதம் இந்திய அரசு இந்த ஆற்றில் மாசுபாட்டினைக் கட்டுப்படுத்த 61.74 கோடி ரூபாய் ஒதுக்கியுள்ளது.
# தயா ஆறு



**தயா ஆறு** (**Daya River**) இந்தியாவின் ஒடிசா மாநிலத்தில் சரதீபூரில் (படாஹதிக்கு அருகில்) குவாக்கை ஆற்றின் ஒரு கிளையாகத் தொடங்குகிறது. இது மல்கூனி ஆறுடன் கோலாபாயிக்கு கீழ் இணைந்து கோர்த்தா மற்றும் பூரி மாவட்டங்களின் வழியாக பாய்ந்துப் சில்கா ஏரியின் வடகிழக்கு மூலையில் கலக்கிறது. இதன் தோற்றத்திலிருந்து சில்கா ஏரியில் கலப்பது வரை நீளமுடையது.  

வரலாற்று முக்கியத்துவம் வாய்ந்த தெளலி மலைகள் தயா ஆற்றின் கரையில் புவனேசுவரத்திலிருந்து சுமார் தொலைவில் தென்பகுதியில் அமைந்துள்ளன. இது பரந்த திறந்தவெளியைக் கொண்ட மலையாகும். அசோகாவின் முக்கிய கட்டளைகளை மலையின் உச்சிக்கு செல்லும் சாலையின் ஓரத்தில் உள்ள ஏராளமான பாறைகளில் பொறிக்கப்பட்டுள்ளது. கலிங்கப் போர் நடந்த பகுதி என்று தெளலி மலை கருதப்படுகிறது.
# பராலியா ஆறு


**பராலியா ஆறு** (**Baralia River)** இந்திய மாநிலமான அசாமில் உள்ள பிரம்மபுத்திரா ஆற்றின துணை நதியாகும். பராலியா ஆறு லொக்காதிடோரா ஆற்றில் உருவாகி நல்பாரி மாவட்டம் வழியாகப் பாய்ந்து புத்திமாரி மற்றும் பிரம்மபுத்திரா ஆற்றில் சங்கமிக்கிறது. நோனா ஆறு பராலியா ஆற்றின் துணை நதியாகும்.
# ஹொன்னேமரடு


**ஹொன்னேமரடு** (Honnemaradu) என்பது இந்தியாவின் சராவதி ஆற்றின் பின்புற நீரில் அமைந்துள்ள ஒரு சுற்றுலாத் தலமாகும். ஹொன்னேமரடு அதன் பெயரை ஹொன்னே (செஞ்சந்தனம்) மரத்திலிருந்து பெற்றுள்ளது. இருப்பினும், ஹொன்னேமரடுவின் நேரடி பொருள் 'தங்க ஏரி' என்பதாகும். இது சராவதி ஆற்றின் உப்பங்கழிகளில் அமைந்துள்ளது.  

இது கர்நாடகாவின் சாகரா வட்டத்தில் ஜோக் அருவிக்குச் செல்லும் வழியில் சாகராவிலிருந்து 35 கி.மீ தொலைவிலும், தலகுப்பாவிலிருந்து 12 கி.மீ தொலைவிலும், பெங்களூரிலிருந்து 392 கி.மீ தொலைவிலும் உள்ளது.  

## ஈர்ப்புகள்

ஹொன்னமரடு என்பது லிங்கனமக்கி நீர்த்தேக்கத்தை கவனிக்காத மலைகளில் அமைந்துள்ள ஒரு சிறிய கிராமமாகும். இந்த நீர்த்தேக்கம் கிராமத்திற்குப் பிறகு ஹொன்னமரடு என்றும் அழைக்கப்படுகிறது. இந்த நீர்நிலைக்கு நடுவில் ஒரு சிறிய தீவு உள்ளது, இது முகாம்களை ஈர்க்கிறது. சாகச நடவடிக்கைகளுக்கு மேலதிகமாக, இது பறவைக் கண்காணிப்பாளர்களிடையே பிரபலமாக உள்ளது. அவர்கள் பல மணிநேரங்கள் பறவைகள் மற்றும் பட்டாம்பூச்சிகளைப் பார்த்து அடையாளம் காணலாம்.  முகாமை அட்வென்சர்ஸ்' என்று அழைக்கப்படும் இயற்கை ஆர்வலர்கள் குழு நிர்வகிக்கிறது.  

ஹொன்னேமருடு சாகராவுக்கு அருகிலுள்ள ஷராவதி உப்பங்கடையில் மேற்குத் தொடர்ச்சி மலையின் பசுமையான பசுமையில் சிக்கியுள்ளது . 50 கி.மீ. 80 கி.மீ. பரப்பளவை உள்ளடக்கிய ஹொன்னேமரடு (அல்லது "கோல்டன் லேக்") நீர்த்தேக்கம் சூரிய உதயம் மற்றும் சூரிய அஸ்தமனம் ஆகியவற்றிற்கு பெயர் பெற்றது.  
நியமிக்கப்பட்ட பகுதியில் சாலைகளில் மட்டுமே மலையேற்றம் அனுமதிக்கப்படுகிறது.  

இங்குள்ள சில நீர் விளையாட்டு நடவடிக்கைகளில் படகுச் சவாரி மற்றும் கயாக்கிங் ஆகியவை அடங்கும். ஆனால் இது ஒரு வழிகாட்டியுடன் மட்டுமே அனுமதிக்கப்படுகிறது. நீச்சல் அனுமதிக்கப்படவில்லை. விண்ட் ராஃப்ட்டுக்கு இங்கு அனுமதியில்லை.  

- ஜோக் அருவி சராவதி நதியால் உருவாக்கப்பட்டது. இந்தியாவில் மிக உயரமான 289 அடி உயரத்தில் இருந்து நீர் கீழே விழுகிறது. இது சாகரா வட்டத்தில் உள்ளது.
- தபே அருவி, ஜோக் அருவியிலிருந்து 30 கி.மீ தொலைவில் அமைந்துள்ளது, தபே சாகராவின் மற்றொரு அருவியாகும். இந்த அருவி ஹோசகடே அருகே உள்ள மலைகளில் உள்ளது.
- கயாக்கிர்கள் தங்கள் அடுத்த விடுமுறையை கர்நாடக மலை வாசஸ்தலங்களில் திட்டமிடலாம். ஹொன்னேமரடில் கயாக்கிங் ஒரு வழிகாட்டியுடன் மட்டுமே அனுமதிக்கப்படுகிறது.
- பெங்களூர் - சீமக்கா - சாகரா - தலகுப்பா -ஹொன்னேமரடு
- பெல்லாரி - ஹோஸ்பெட் - ஹரிஹார் - சீமக்கா - சாகரா - தலகுப்பா- ஹொன்னேமரடு

### தொடர்வண்டி நிலையம்

- அருகிலுள்ள ரயில் நிலையம்: சீமக்கா - தலகுப்பா - சாகரா
- இரயில் பாதை 1: மைசூர் - பெங்களூர் - சீமக்கா - சாகரா - தலகுப்பா
# நடன மங்கை, மொகஞ்சதாரோ



**நடனமங்கை சிற்பம்** (***Dancing Girl***) சிந்துவெளி நாகரிகத்தின் பண்டைய மொகெஞ்சதாரோ நகரத்தின் தொல்லியல் மேட்டின் (தற்கால பாகிஸ்தான்) அகழாய்வில் கண்டெத்த வெண்கலத்தாலான சிற்பம் ஆகும். இச்சிற்பத்தின் காலம் கிமு 2300-க்கும், கிமு 1750-க்கும் இடைப்பட்ட காலம் என கணிக்கப்பட்டுள்ளது. உயரம் கொண்ட தொல்பொருள் பண்பாட்டு காலத்திய நடன மங்கையின் சிற்பம் ஆடையின்றி வடிக்கப்பட்டுள்ளது.  

இச்சிற்பத்தை பிரித்தானிய தொல்லியல் அறிஞரான எர்னஸ்டு ஜெ. எச். மாக்கே 1926-இல் கண்டுபிடித்தார்.இந்த நடனமங்கை சிற்பம் தற்போது புது தில்லி தேசிய அருங்காட்சியகத்தில் காட்சிக்கு வைக்கப்பட்டுள்ளது.  

## விளக்கம்

மொகெஞ்சதாரோவின் அகழ்வாராய்ச்சியில் கண்டெடுத்த இரண்டு வெண்கல பெண் சிற்பங்களில் இதுவும் ஒன்று. வலது கையை இடையில் ஊன்றிக் கொண்டு, இடது கையை தொடையில் வைத்துக் கொண்டு ஆடையின்றி நிற்கும் நிலையில் வடிக்கப்பட்ட இந்நடன மங்கையின் சிற்பத்தில் கைகளில் வளையல்களும், கழுத்தில் கழுத்தணியும் (நெக்லஸ்) உள்ளது. நடன மங்கையின் இடது கையில் 24 வளையல்களும், வலது கையில் 4 வளையல்களும் உள்ளன; சிற்பத்தின் இரண்டு கைகளும் வழக்கத்தை விட நீளமாக உள்ளன.சிற்பத்தின் கழுத்தில் அணிந்துள்ள அட்டிகையில் மூன்று சிறிய பதக்கங்கள் உள்ளன. நடன மங்கையின் நீண்ட முடி கொத்தாக இடது தோளில் அழகாக வைக்கப்பட்டுள்ளது.  

## இரண்டாவது நடன மங்கை சிற்பம்
# லொக்காதிடோரா ஆறு


**லொக்காதிடோரா ஆறு** (**Lokhaitora River)** பூட்டானில் உற்பத்தியாகி இந்தியாவின் அசாம் வழியாகப் பாய்கிறது. இதன் பகுதி ஒன்று பராலியா ஆறாகப் பிரிகிறது. லொக்காதிடோரா ஆறு தொடர்ந்து தெற்கு நோக்கிப் பல கால்வாய்களுடன் தனது பயணத்தினை தொடர்கிறது. இது சுக்லாய் நதியுடன் சேரும் முன் புத்திமாரி நதியை உருவாக்குகிறது.  

வடக்கு அசாமில் இது போர்னாடி வனவிலங்கு சரணாலயம் வழியாகப் பாய்கிறது. இங்கு இது போர்னாடி ஆறு என அழைக்கப்படுகிறது.  

பூட்டானில் தோன்றும் பல நதிகளைப் போலவே, லொக்காதிடோரா ஆறும் பருவகாலமாக ஆறாக மாறியுள்ளது. மழைக்காலத்தில் பெரும் வெள்ளப்பெருக்குடனும், இதர காலங்களில் வறண்டு காணப்படும்.
# விகார் அணை


**விகார் அணை** (**Vihar dam)**, இந்தியாவின் மகாராஷ்டிரா மாநிலத்தில் மும்பையில் விஹார் ஆற்றில் அமைந்துள்ள பாண்டுப் அருகே அமைந்துள்ள அணையாகும்.  

## விவரக்குறிப்புகள்
இந்த அணையின் உயரம் 25.6 மீட்டரும் நீளம் 817 மீட்டரும் ஆகும். இந்த அணையின் உட்பரப்பளவு 353 சதுர கிலோ மீட்டராகும் அணையின் மொத்த சேமிப்பு திறன் ஆகும்.  

## நோக்கம்
- குடிநீர்
- தண்ணிர் விநியோகம்
- நீர் மின்சாரம்
# சமசுகிருதத் திரைப்படத்துறை

**சமசுகிருதத் திரைப்படத்துறை** என்பது இந்தியத் திரைப்படத்துறையில் சமசுகிருத மொழியில் தயாரிக்கப்படும் திரைப்படத்துறை ஆகும். இந்த மொழித் திரைப்படத்துறை தனக்கான தனித்துறையை அமைக்கவில்லை. இதுவரை 10 சமசுகிருத மொழி திரைப்படங்கள் மட்டுமே வெளியானது.  

முதல் சமசுகிருதத் திரைப்படம் 1983 ஆம் ஆண்டு ஜி. வி. ஐயர் என்பவரால் இயக்கிய 'ஆதி சங்கராச்சாரியார்' என்ற திரைப்படம் ஆகும். இந்த திரைப்படம் 31 வது தேசிய திரைப்பட விருதுகளில் சிறந்த திரைக்கதை, சிறந்த திரைப்படம், சிறந்த ஒளிப்பதிவு மற்றும் சிறந்த ஒலிப்பதிவு உள்ளிட்ட நான்கு விருதுகளை வென்றது. இரண்டாவது திரைப்படம் 1992 ஆம் ஆண்டு மீண்டும் ஜி. வி. ஐயர் இயக்கிய 'பகவத் கீதை' என்ற திரைப்படம் ஆகும். இந்த திரைப்படம் 1992 ஆம் ஆண்டிற்கான 40 வது தேசிய விருதுகளில் சிறந்த திரைப்படத்திற்கான தேசிய திரைப்பட விருதை வென்றது. The next film made was in 2015, after a gap of 22 years.  

## சமசுகிருத திரைப்படங்களின் பட்டியல்
- ஆதி சங்கராச்சாரியார் (1983)
- பகவத் கீதை (1993)
- பிரியமனாசம் (2015)
- இஷ்டி (2016)
- சூர்யகாந்தா (2017)
- அனுரக்தி (2017)
  - முதல் முப்பரிமாண சமசுகிருத திரைப்படம்.
- மதுராஸ்மிதம் (2019)
  - உலகின் முதல் குழந்தைகள் சமசுகிருத திரைப்படம்.
- புண்யகோட்டி (2020)
  - முதல் சமசுகிருத இயங்குபடம்.
- நமோ (2020)
- அகோச்சர்னாவா (2020)
# ராஜஸ்தானியத் திரைப்படத்துறை

**ராஜஸ்தானியத் திரைப்படத்துறை** என்பது இந்திய நாட்டில் ராஜஸ்தான் மாநிலத்தில் அமைந்துள்ள திரைப்படத்துறை ஆகும். இந்த துறையில் ராஜஸ்தானி வகைகளான மார்வாரி மொழி உள்ளிட்ட பல்வேறு பிராந்திய மற்றும் பழங்குடி மொழிகளில் திரைப்படங்கள் தயாரிக்கப்படுகின்றன.  

முதல் ராஜஸ்தானி திரைப்படமான 'நஸ்ரானா' என்ற திரைப்படம் 1942 ஆம் ஆண்டு வெளியானது. இந்த திரைப்படத்தை மார்வாரி இயக்குனரான ஜி. பி. கபூர் என்பவர் இயக்கியுள்ளார். முதல் வெற்றி பெற்ற திரைப்படம் பி.கே.ஆதர்ஷ் தயாரித்த 'பாபாசா ரி லாட்லி' என்ற திரைப்படம் ஆகும். இந்த திரைப்படம் 1961 ஆம் ஆண்டு வெளியானது.  

சரியான விளம்பரம் மற்றும் உற்பத்தி தரம் குறைவாக இருப்பது போன்ற காரணங்களுக்காக 1990 ஆம் ஆண்டுகளின் நடுப்பகுதியில் இருந்து ராஜஸ்தானில் தயாரிக்கப்பட்ட திரைப்படங்களின் எண்ணிக்கை குறைவாக உள்ளது.2008 ஆம் ஆண்டு முதல் ராஜஸ்தானி திரைப்படங்களின் தயாரிப்பை ஊக்குவிப்பதற்காக, 100,000 க்கும் குறைவான மக்களைக் கொண்ட நகரங்கள் மற்றும் நகரங்களில் உள்ள திரையரங்குகளில் வரி குறைப்பு அரசாங்கத்தால் அறிவிக்கப்பட்டது. மற்றும் பொழுதுபோக்கு வரி குறைக்கப்பட்டது.
# வல்லமை தாராயோ (வலைத் தொடர்)



**வல்லமை தாராயோ** (*Vallamai Tharayo*) என்பது 26 அக்டோபர் 26 2020 முதல் 2 பெப்ரவரி 2021 ஆம் ஆண்டு வரை விகடன் தொலைக்காட்சி என்ற யூடியூப் இணைய அலைவரிசையில் ஒளிபரப்பான வலைத் தொடர் ஆகும். இத்தொடர் இந்தியாவிலேயே முதன் முறையாக யூடியூப் இணையம் வழியாக ஒளிபரப்பாகும் வலைத் தொடர் ஆகும். இந்த தொடரை விகடன் ஒளித்திரை மற்றும் மோஷன் கன்டென்ட் குரூப் போன்ற நிறுவனங்கள் இணைத்து தயாரிக்க கோலங்கள் தொடர் புகழ் திருச்செல்வம் என்பவர் கதை மற்றும் திரைக்கதை எழுத, சிதம்பரம் மணிவண்ணன் இயக்குகிறார்.  

இத்தொடரில் ஷாலி நிவேகாஸ், கௌஷிக், விஜே பார்வதி, சரண்யா ரவிச்சந்திரன் உள்ளிடட பலர் நடிக்துள்ளனர். உத்ரா உன்னிகிருஷ்ணன் குரலில் பாலசாரங்கன்இசையில் முகப்பு பாடல் அமைந்துள்ளது.  

## நடிகர்கள்
- ஷாலி நிவேகாஸ் - அபி
- கௌஷிக் - சித்தார்த்
- விஜே பார்வதி
- சுபாஷிணி கண்ணன்
- சரண்யா ரவிச்சந்திரன்

## நடிகர்களின் தேர்வு
இந்த தொடரில் மாதிரி நடிகை மற்றும் தொகுப்பாளினியான ஷாலி நிவேகாஸ் முதன்மை கதாபாத்திரத்தில் நடிக்கின்றார். இவர் 2018ஆம் ஆண்டு தென்னிந்திய அழகு போட்டியில் பங்கு பெற்றவர் மற்றும் சன் தொலைக்காட்சியில் ஒளிபரப்பான 'வணக்கம் தமிழா' என்ற கலந்துரையாடல் நிகழ்ச்சியையும் நடத்தியுள்ளார். இவருக்கு ஜோடியாக 'இந்தியாக்ளிட்ஸ்' என்ற இணையத்தள தொகுப்பாளரான கௌசிக் கதாநாயகனாக நடிக்கின்றார். விஜே பார்வதி மற்றும் திரைப்பட நடிகை சுபாஷிணி கண்ணன், சரண்யா ரவிச்சந்திரன் ஆகியோர் முதன்மை கதாபாத்திரத்தில் நடிக்கிறார்கள்.  

## தயாரிப்பு
இந்த தொடரை கோலங்கள், அழகி, திருமதி செல்வம், தென்றல், தெய்வமகள், நாயகி போன்ற பல வெற்றி தொடர்களை இயக்கிய விகடன் ஒளித்திரை என்ற நிறுவனம் தயாரிக்கிறது. இவ் நிறுவனம் தயாரிக்கும் முதல் இணையத் தொடர் இதுவாகும். இதனுடன் இணைத்து 'மோஷன் கன்டென்ட் குரூப்' என்ற நிறுவனமும் இத்தொடரை தயாரித்துள்ளது.  

## மொழி மாற்றம்
இந்த தொடர் தெலுங்கு மொழியில் 'ஓ சின்னதான' என்ற பெயரில் மொழி மாற்றம் செய்யப்பட்டு 1 பிப்ரவரி 2021 ஆம் ஆண்டு முதல் திங்கள் முதல் சனி வரை மாலை 6 மணிக்கு 'இ டிவி' தொலைக்காட்சியில் ஒளிபரப்பானது. மலையாள மொழியில் ஆதாமின்டே வாரியெல்லு என்ற பெயரில் மொழி ஆக்கம் செய்யப்பட்டு என்ற அலைவரிசையில் மார்ச் 14, 2021 ஆம் ஆண்டு முதல் பிற்பகல் 1:30 மணிக்கு ஒளிபரப்பானது.  

| நாடு | மொழி | அலைவரிசை | தலைப்பு |
| --- | --- | --- | --- |
| இந்தியா | தெலுங்கு | இ டிவி | ஓ சின்னதான |
| இந்தியா | மலையாளம் | மழவில் மனோரமா | ஆதாமின்டே வாரியெல்லு |
# நாராயணன் சீனிவாசன்


**நாராயணன் சீனிவாசன்** *(Narayanan Srinivasan)* இந்தியாவின் அணு விஞ்ஞானியாகவும் இந்திரா காந்தி அணு ஆராய்ச்சி மையத்தின் நிறுவனர் திட்ட இயக்குநராகவும் இருந்தவராவார். 1930 ஆம் ஆண்டு பிறந்த இவர் 2014 ஆம் ஆண்டுவரை வாழ்ந்தார். இந்தியாவின் அணுசக்தி திட்டத்தின் முன்னோடிகளில் ஒருவரான இவர், டிராம்பேயில் உள்ள புளூட்டோனியம் தொழிற்சாலைக்கான வடிவமைப்பு பொறியாளராகப் பணியாற்றினார். கல்பாக்கத்தில் உள்ள இந்திரா காந்தி அணு ஆராய்ச்சி மையத்தில் அப்போதைய அணு உலை ஆராய்ச்சி மையத்தின் திட்ட இயக்குநராக இருந்தார். கனநீர் வாரியம் மற்றும் அணு எரிபொருள் வளாகம் ஆகிய அமைப்புகளின் தலைமை நிர்வாகியாகயும் இருந்துள்ளார். 1982 ஆம் ஆண்டு முதல் 1987 ஆம் ஆண்டு வரை இந்திய அணுசக்தி ஆணையத்தில் பணிபுரிந்தார். இந்திய அரசு இவருக்கு 2003 ஆம் ஆண்டு மூன்றாவது மிக உயர்ந்த குடிமகன் விருதான பத்ம பூசண் விருதை வழங்கி சிறப்பித்தது. 2009 ஆம் ஆண்டு அணுசக்தி துறையின் வாழ்நாள் சாதனையாளர் விருதும் இவருக்கு வழங்கப்பட்டது. சீனிவாசன் 2014 ஆம் ஆண்டு சென்னையில் மே மாதம் 18 அன்று தனது 84 வயதில் இறந்தார்.
# மாற்று அச்சடிப்பு

**மாற்று அச்சடிப்பு** அல்லது **மறுதோன்றி** (*Offset printing*) என்பது அதிகம் புழக்கத்தில் உள்ள அச்சுமுறை ஆகும்.  

இவ்வகை அச்சு எந்திரத்தில் அச்சிட முதலில் எழுத்துக்களைக் கோத்து அச்சுப்பதிவம் (Artpul) தயாரித்துக் கொள்ள வேண்டும். அதைப் பிலிமாக ஆக்கிக் கொள்ள வேண்டும். அப்பிலிமை வேதிப்பொருள் பூசிய தகட்டிற்கு மேலாக அமைத்து அதன் வழியே சக்திமிகுந்த ஒளியைப் பாய்ச்சுவார்கள், கொஞ்ச நேரம் கழித்து அதனைக் கழுவினால், அதில் ஒளி படாத இடங்களில் உள்ள வேதிப்பொருள் கறைந்து போயிருக்கும். அதில் உள்ள எழுத்துகள், படங்கள் அப்படியே இருக்கும். இதன் மீது நீர் படியாது. ஆனால் மை ஒட்டும். மை படிந்த பகுதிகள் நேரடியாகக் காகிதத்தின் மேல் அச்சாவதில்லை. அவை ரப்பர் திரையில் அச்சாகின்றன. அதுவே மீண்டும் தாளில் பதிந்து அச்சாகும்,  

வண்ணப்படங்களை அச்சிட வேண்டுமெனில் ஒவ்வொரு வண்ணத்திற்கும் தனித் தனி பிலிம் தயாரிக்க வேண்டும். அவ்வாறே தனித்தனி தகடும் அச்சிடுவதற்கென தயாரித்து அச்சிட வேண்டும்.
# லிட்டோபின்னேயசு


***லிட்டோபின்னேயசு (Litopenaeus)*** இறால்களின் ஓர் பேரினம் ஆகும். இது முன்னர் பின்னேயசு பேரினத்தின் கீழ் சேர்க்கப்பட்டிருந்தது. லிட்டோபின்னேயசு பேரினத்தின் கீழ் ஐந்து சிற்றினங்கள் உள்ளன:  

- *லிட்டோபின்னேயசு ஆக்சிடெண்டாலிசு* <small>(சிரீட்சு, 1871)</small>
- *லிட்டோபின்னேயசு சிமிதீ* <small>(புக்கெரன்ரோட், 1936)</small>
- *லிட்டோபின்னேயசு செட்டிபெரசு* <small>(லின்னேயசு, 1767)</small>
- *லிட்டோபின்னேயசு ஸ்டைலிரோசிடிரிசு* <small>(சிடிம்ப்சன், 1871)</small>
- *லிட்டோபின்னேயசு வன்னாமீ* <small>(பூன், 1931)</small>

## ஒட்டுண்ணிகள்
*லிட்டோபின்னேயசு* என்பது மனிதர்களின் நோய்க்கிருமியான *விப்ரியோ பராஹெமோலிட்டிகஸின்* சந்தேகத்திற்குரிய விருந்தோம்பியாக உள்ளது.
# இளஞ்சிவப்பு துறவி நண்டு



**இளஞ்சிவப்பு துறவி நண்டு** *(Paguristes gamianus)* என்பது துறவி நண்டுகளில் டையோஜெனிடே குடும்பத்தினைச் சார்ந்ததாகும்.  

## விளக்கம்
இளஞ்சிவப்பு துறவி நண்டு சிறிய முடிகளுடைய இளஞ்சிவப்பு துறவி நண்டாகும். இது 2 செமீ நீளம் வரை வளரும். இதனுடைய கண்கள் கருப்பாகவும் பழுப்பு நிறத்தில் சம அளவிலான பற்றுருப்பினைக் கொண்டுள்ளது. இதனுடைய இரண்டாவது மற்றும் மூன்றாவது கால்களின் முனைகளில் வெள்ளை புள்ளிகள் காணப்படும்.  

## விநியோகம்
இந்த நண்டு தெற்கு ஆப்பிரிக்கக் கடற்கரையைச் சுற்றி தெற்கு நமீபியா முதல் கேப் அகுல்ஹாஸ் வரை 12 மீட்டருக்கும் குறைவான ஆழமுள்ள நீரில் மட்டுமே காணப்படுகிறது.  

## சூழலியல்
இந்த இனத்தின் பெண் தந்து ஓட்டுக்குள் 12 முதல் 15 முட்டைகளை அடைகாக்கும்.
# குடவி பறவைகள் சரணாலயம்


**குடவி பறவைகள் சரணாலயம்** (Gudavi Bird Sanctuary) என்பது இந்திய மாநிலமான கர்நாடகாவின் சாகரா துணைப்பிரிவின் சொராபா வட்டத்தில், பனவாசி சாலையில், 16.01 கி.மீ. தூரத்தில் 0.74 சதுர கி.மீ பரப்பளவில் பரவியுள்ளது.  

2009 ஆம் ஆண்டு கணக்கெடுப்பின்படி, 48 குடும்பங்களைச் சேர்ந்த 217 வெவ்வேறு வகையான பறவைகள் இந்த இடத்தில் காணப்படுகின்றன.  

ஒரு இயற்கை ஏரியும், மரங்களும் இந்த பறவைகளுக்கு தங்குமிடத்தைத் தருகின்றன. ஒரு சிறிய பருவகால ஏரியான இது மழைக்காலங்களில் பெரும்பாலும் தண்ணீரில் நிரப்பப்படுகிறது. பல்வேறு பறவை இனங்கள் இனப்பெருக்கம் செய்வதற்காக உலகெங்கிலும் இருந்து வெவ்வேறு பருவங்களில் இடம் பெயர்கின்றன. பறவைகளை உன்னிப்பாகக் கவனிக்க பறவை பார்வையாளர்களுக்காக ஒரு தளமும் கட்டப்பட்டுள்ளது.  

## பலவிதமான பறவைகள்
குழு]]  

- சாம்பல் நாரை
- இரவு நாரை
- சிறிய நீர்க்காகம்
- வெள்ளைக் கானாங்கோழி
- வெள்ளைக் கானாங்கோழி
- குளத்துக் கொக்கு
- பாம்புத் தாரா
- கொண்டை நீர்க்காகம்
- சிறு முக்குளிப்பான்
- வெள்ளை அரிவாள் மூக்கன்
- கரும்பருந்து
- செம்பருந்து
- கரண்டிவாயன்

## அணுகல்

- அருகிலுள்ள நகரம்: சொராபா (15&nbsp;கி.மீ)
- அருகிலுள்ள இரயில் பாதை: சாகரா ஜம்பாகரு (45&nbsp;கி.மீ)
- அருகிலுள்ள விமான நிலையம்: ஹூப்ளி (165&nbsp;கி.மீ)
# ஊசிடே

**அறிவியல் வகைப்பாடு**

| திணை | விலங்கு |
| --- | --- |
| தொகுதி | கணுக்காலிகள் |
| துணைத் தொகுதி | கிறஸ்டேசியா |
| வகுப்பு | மலக்கோசிடிரக்கா |
| வரிசை | பத்துக்காலிகள் |
| குடும்பம் | ஊசிடே |

**ஊசிடே** (Oziidae) என்பது பத்துக்காலிகள் வரிசையில் உள்ள நண்டுகள் குடும்பமாகும். ஊசிடேயில் சுமார் 7 பேரினங்களும் 30க்கும் மேற்பட்ட சிற்றினங்களும் விவரிக்கப்பட்டுள்ளன.}}
# ஐக்கிய நாடுகள் பாதுகாப்புச் சபையின் உறுப்பினர்கள் பட்டியல்

ஐக்கிய நாடுகள் பாதுகாப்பு அவை உறுப்பினர் ஐந்து நிரந்தர உறுப்பினர்களும், பத்து தேர்ந்தெடுக்கப்பட்ட நிரந்தரமற்ற உறுப்பினர்களும் உள்ளனர். 1966 க்கு முன்னர், தேர்ந்தெடுக்கப்பட்ட ஆறு உறுப்பினர்கள் இருந்தனர், அதே நேரத்தில் நிரந்தர உறுப்பினர்கள் 1945 இல் ஐக்கிய நாடுகள் சபையை உருவாக்கியதில் இருந்து சீனாவின் பிரதிநிதித்துவத்தைத் தவிர வேறு எதுவும் மாற்றப்படவில்லை. தேர்ந்தெடுக்கப்பட்ட உறுப்பினர்கள் இரண்டு ஆண்டு காலத்திற்கு அவையில் பொறுப்பில் இருப்பார்கள். புவியியல் தொடர்ச்சியை உறுதிப்படுத்த ஐ.நா.வின் ஐந்து பிராந்திய குழுக்களில் ஒவ்வொன்றிற்கும் ஒரு குறிப்பிட்ட எண்ணிக்கையிலான உறுப்பினர்கள் ஒதுக்கப்படுகிறார்கள்.  

## தற்போதைய உறுப்பினர்கள்

; நிரந்தர உறுப்பினர்கள்  

| ஆசியா-பசிபிக் குழு | 1971, சீன குடியரசை மாற்றியது |  |
| --- | --- | --- |
| மேற்கு ஐரோப்பிய மற்றும் பிறர் குழு | 1945 |  |
| கிழக்கு ஐரோப்பிய குழு | 1991, சோவியத் சோசலிச குடியரசுகளின் ஒன்றியத்தை மாற்றியது |  |
| மேற்கு ஐரோப்பிய மற்றும் பிறர் குழு | 1945 |  |
| மேற்கு ஐரோப்பிய மற்றும் பிறர் குழு | 1945 | } |

; நிரந்தரமற்ற உறுப்பினர்கள்  

| மேற்கு ஐரோப்பிய மற்றும் பிறர் குழு (WEAG) | 2019 | 2020 |  |
| --- | --- | --- | --- |
| லத்தீன் அமெரிக்கன் மற்றும் கரீபியன் குழு (GRULAC) | 2019 | 2020 |  |
| கிழக்கு ஐரோப்பிய குழு (EEG) | 2020 | 2021 |  |
| மேற்கு ஐரோப்பிய மற்றும் பிறர் குழு | 2019 | 2020 |  |
| ஆசியா-பசிபிக் குழு | 2019 | 2020 |  |
| ஆப்பிரிக்க குழு | 2020 | 2021 |  |
| லத்தீன் அமெரிக்கன் மற்றும் கரீபியன் குழு (GRULAC) | 2020 | 2021 |  |
| ஆப்பிரிக்க குழு | 2019 | 2020 |  |
| ஆப்பிரிக்க குழு | 2020 | 2021 |  |
| ஆசியா-பசிபிக் குழு | 2020 | 2021 | } |

## பிராந்திய குழுக்கள்

- ஆப்பிரிக்க குழு : 3 உறுப்பினர்கள்
- ஆசியா-பசிபிக் குழு : 2 உறுப்பினர்கள்
- கிழக்கு ஐரோப்பிய குழு (CEIT, அல்லது மாற்றத்துடன் பொருளாதாரம் உள்ள நாடுகள்): 1 உறுப்பினர்
- லத்தீன் அமெரிக்கன் மற்றும் கரீபியன் குழு (GRULAC) : 2 உறுப்பினர்கள்
- மேற்கு ஐரோப்பிய மற்றும் பிறர் குழு (WEOG): 2 உறுப்பினர்கள்; இவற்றில் குறைந்தபட்சம் மேற்கு ஐரோப்பாவிலிருந்து வந்திருக்க வேண்டும்

;  

கபாதுகாப்பு கவுன்சிலின் முன்மொழியப்பட்ட விரிவாக்கத்தின் ஒரு பகுதியாக, பிரேசில், ஜெர்மனி, இந்தியா மற்றும் ஜப்பான், கூட்டாக *4* அல்லது *ஜி* *4* *நாடுகளின்* *குழு,* இந்த உடலில் நிரந்தர பிரதிநிதித்துவத்தை நாடுகின்றன. ஒருமித்த கருத்துக்குழுவை அமைப்பதன் மூலம் பாதுகாப்பு கவுன்சில் விரிவாக்கத்தை இத்தாலி எதிர்த்தது.  

## உறுப்பினர்கள் ஆண்டுவாரியாக
| **1945** | **சீனக் குடியரசு (1912-49)** | **பிரெஞ்சு குடியரசின் தற்காலிக அரசு** |
| --- | --- | --- |
| **1946** | **பிரெஞ்சு குடியரசு (4 வது)** |  |
| **1949** | சீன குடியரசு |  |
| **1958** | **பிரெஞ்சு குடியரசு (5 வது)** |  |
| **1971** |  |  |
| **1992–present** | உருசியக் கூட்டமைப்பு | } |

## நிரந்தரமற்ற உறுப்பினர்கள் (1946-1965)

| Year | இலத்தீன் அமெரிக்கா | நாடுகளின் பொதுநலவாயம் | கிழக்கு ஐரோப்பாan
& ஆசியா | மத்திய கிழக்கு இருக்கை | மேற்கு ஐரோப்பா இருக்கை |
| --- | --- | --- | --- | --- | --- |

## நிரந்தரமற்ற உறுப்பினர்கள் (1966 - தற்போது வரை)

*****

| **போலந்து 1947–1989** |
| --- |
# ராஜகுலத்தோர்


**ராஜகுலத்தோர்** (*Rajakulathor*) அல்லது **ராஜாக்கா** (*Rajaka*) எனப்படுவர்கள், இந்தியாவின், தமிழ்நாடு, கர்நாடகா, ஆந்திரா போன்ற மாநிலங்களில் வாழுகின்ற ஓர் இனக்குழுவினர் ஆவர். இவர்கள் வண்ணார், மடிவாளர்,  
அகசா ஆகிய சமூகக் குழுக்களுடன் தொடர்புடையவர்கள்.  

## தோற்றம்
ராஜகுலத்தோர் இனமக்கள் வீரபத்திரர் வழிவந்தவர்கள் என்பது ஒரு தொன்மம் ஆகும்.ராஜகுலத்தோர் வலங்கையைச் சேர்ந்தவர் ("வலது கை சாதி பிரிவு"). அவர்களில் சிலர் வலங்கமட்டன் ("வலது கை பிரிவின் மக்கள்") என்ற தலைப்பைக் கொண்டுள்ளனர். வலங்கை விவசாய அடிப்படையில் சாதிகளை உள்ளடக்கியது, இடங்கை உற்பத்தியில் ஈடுபட்டுள்ள சாதிகளைக் கொண்டிருந்தது.  

## வரலாறுகள்
கேரளாவில் நடைபெறும் பூரம்  
திருவிழாவில் அம்மன் முன்பு **வெண்குடை** ஏந்தி வண்ணார்களே செல்கின்றனர் மேலும் அந்த வெண்குடையானது சிகப்பு,பச்சை,ஆரஞ்சு,கருப்பு,வெள்ளைமுதலிய வண்ணங்களுடன் பெரிய கைபிடியுடன் காணப்படும்  

இந்தியாவில் அக்டோபர் மாதம்  
கர்நாடகா மற்றும்  
தமிழ்நாட்டில் மிக பெரும் அளவில் நடைபெறும் மைசூரு தசரா திருவிழாவில் கௌரவமான வாள் ராஜகுலத்தோர்களுக்கு வழங்கப்படுகிறது  

வண்ணார்கள் பகவதி அம்மன் கோவில் பூஜாரியாகவும் உள்ளனர்.  

## வழிபாடுகள்
திருநெல்வேலி பகுதிகளில் தாய் தெய்வங்களே (பெண்தெய்வங்கள்) மிகுதியாக வணங்கபடுகின்றன  
வெறும் பீடம் அல்லது திரிசூலம் வைத்து வணங்குகின்றனர் இதை, சீதை அம்மன் அல்லது தீப்பாய்த அம்மன் (திரௌபதியம்மன்) என்று கூறுவார்கள்  
தீப்பாய்த அம்மன் வழிபாடு பெரும்பாலும் வண்ணார்கள் வழிபாடாகவே உள்ளது  
அக்னிமாரி மற்றும் அனல்மாரி போன்ற தெய்வங்கள் வண்ணார்களின் குலதெய்வமாக இருந்தன  

கர்நாடகம் மற்றும் ஆந்திரப் பிரதேசம் போன்ற மாநிலங்களில் மாரியம்மன்  
கோவில் பூசாரியாக இன்றளவும் வண்ணார்களே விளங்குகின்றனர்  

## குறிப்பிடத்தக்க நபர்கள்
- பெரியதம்பிரான் - இலங்கையின் (வலவை) நகரை ஆட்சி செய்த அரசர்
- நீலாசோதையன் - இலங்கையின் (வலவை) நகரை ஆட்சி செய்த படைதளபதி
- மடிவாளா மசிதேவா - கர்நாடகா மாநிலத்தின் தலை சிறந்த வீரனாகவும் மற்றும் கடவுளாகவும் இருந்துள்ளார்
- உசுலம்பட்டி பெருமாள் - வெள்ளையனே வெளியேறு இயக்கத்தை தலைமை தாங்கியவர்
- ஏ. எம். சரவணம் - சுதந்திர போராட்ட வீரர்
- வி. எம். முனுசாமி - வேலூர் சுதந்திர போராட்ட வீரர்

## இதனையும் காண்க
- தவ்வை வழிபாடு
# கூடிளி



**கூடிளி** (Koodli) என்பது இந்திய மாநிலமான கர்நாடகாவில் உள்ள சீமக்கா மாவட்டத்தில் உள்ள ஒரு சிறிய கிராமமாகும். துங்கா ஆறும் பத்ரா ஆறும் சந்தித்து துங்கபத்திரை ஆறாக மாறுமிடமாகும்.  

## அமைவிடம்
கூடிளி சிவமோகாவிலிருந்து 16 கி.மீ தூரத்தில் உள்ளது. இது துங்கா மற்றும் பத்ரா நதிகள் ஒன்றாக ஓடும் இடமாகும். எனவே கூடிளி என்று பெயர் வந்தது. இங்கு 16 ஆம் நூற்றாண்டில் சிருங்கேரி சாரதா மடத்தின் நரசிம்ம பாரதி சுவாமிகளால் நிறுவப்பட்டதாகக் கூறப்படும் ஒரு ஸ்மார்த்த மடாலயம் ஒன்று உள்ளது. மடத்தினுள், சாரதாம்பாள் மற்றும் ஆதி சங்கரருக்கு தனிச் சன்னதிகள் உள்ளன. வெளியே, இராமேசுவரர் மற்றும் நரசிம்மருக்கு அர்ப்பணிக்கப்பட்ட போசளர் காலத்தின் இரண்டு கோயில்கள் உள்ளன. இந்த ஊர் தெற்கின் வாரணாசி என்றும் அழைக்கப்படுகிறது. சங்கராச்சாரியாரின் 600 ஆண்டுகள் பழமையான மடம் இன்னும் போசள மற்றும் ஒக்கேரி மன்னர்களின் கல்வெட்டுகளுடன் நிற்கிறது.  

இந்த இடம் வரலாற்று மதிப்பைக் கொண்டுள்ளது, போசளர் காலத்தைச் சேர்ந்த கோவில்கள் உள்ளன. கோயில்களுக்கு அருகில் செதுக்கப்பட்ட சாசனங்கள் அவை கட்டப்பட்ட காலத்தைக் குறிக்கின்றன. சரியான தேதிகள் சர்ச்சைக்குரியவை. ஆனால் சிற்பங்கள் பழைய இந்திய கலாச்சாரத்தைச் சேர்ந்தவை. மேலும் கவர்ச்சியானவைஇங்கு மேலும், பல்வேறு கோயில்கள் உள்ளன - சிறிய மற்றும் பெரிய கோயில்கள் இந்த இடத்தை பழைய காலங்களில் ஆட்சி செய்த ஆட்சியாளர்களால் கட்டப்பட்டன.  

## மதம்
12 ஆம் நூற்றாண்டைச் சேர்ந்த இராமேசுவரர் கோயில் இப்பகுதியில் அமைந்துள்ளது. சங்கமேசுவரர் கோயிலுக்கு அருகில் சிந்தாமணி நரசிம்ம சுவாமி கோயிலும் உள்ளது. இது பிரகலாதனால் நிறுவப்பட்டு வணங்கப்பட்டது என்று நம்பப்படுகிறது. ஆறுகள் புனிதமாக கருதப்படுகின்றன. நந்தியுடன் ஒரு சிறிய கோயில் இரண்டு ஆறுகள் சந்திக்கும் இடத்தில் அமைந்திருக்கிறது.  

கூடிளியில் இரண்டு மடங்கள் உள்ளன. ஒன்று சங்கர மடம் ( அத்வைத தத்துவம்), மற்றொன்று அக்சோபிய தீர்த்தர் மடம் ( துவைதத் தத்துவம்).  
ஆலயம்]]  

## நிலவியல்

சிவமோகா நகரத்திலிருந்து சுமார் 16 கி.மீ தூரத்தில் அமைந்துள்ள இந்த இடம் சாலை வழியாக அணுகப்படுகிறது. இங்கிருந்து 3 கி.மீ தூரத்தில் உள்ள ஹோலேஹோனூர் என்பது அருகிலுள்ள கிராமமாகும்.
# முல்லையன கிரி


**முல்லையன கிரி** (Mullayana Giri) என்பது இந்தியாவின் கர்நாடகாவின் அமைந்துள்ள மிக உயரமான சிகரமாகும். முள்ளையன கிரி சிக்மகளூர் வட்டத்தில் மேற்குத் தொடர்ச்சி மலையின் சந்திர துரோண மலைத்தொடர்களில் 13 ° 23′26 ″ வடக்கிலும் 75 ° 43′18 ″ கிழக்கிலும் 1,930 மீட்டர் (6,330 அடி) உயரத்துடன் அமைந்துள்ளது. இது கர்நாடகாவின் மிக உயர்ந்த சிகரமாகும். முல்லயனகிரியின் உச்சியில் ஒரு காவல் வானொலி ஒளிப்பரப்பு நிலையம் உள்ளது. சீதலாயனகிரி என்ற ஒரு முக்கிய சிகரம் இந்த இடத்தை ஒட்டியுள்ளது.  

## கோயில்
மலை உச்சியிலுள்ள ஒரு சிறிய கோயிலில் (கல்லறை) இருந்து இந்த சிகரத்திற்கு இதன் பெயர் கிடைக்கிறது, இது "முல்லப்பா சுவாமி" என்ற முனிவருக்கு அர்ப்பணிக்கப்பட்டுள்ளது. அவர் மலையுச்சியில் இரண்டு அடி மட்டுமே இருந்த குகைகளில் தியானித்ததாக நம்பப்படுகிறது. குகைகள் அணுகக்கூடியவையாகவும் மிகவும் ஆழமில்லாமலும் இருக்கிறது. அவை கோயிலின் கர்ப்பகிரகத்திற்கு நேரடி நுழைவாயிலைக் கொண்டுள்ளன. இது இப்போது கோவில் பூசை செய்பவர்களால் தடுக்கப்பட்டுள்ளது. நாட்டுப்புறக் கதைகள் மற்றும் வலுவான சித்தர் கலாச்சாரத்தின் பல பதிப்புகளைத் தவிர, தெய்வத்தைப் பற்றிய தோற்றம் அல்லது எந்த தகவலும் தெளிவற்றதாகவே உள்ளது. முல்லை என்பது பழைய கன்னட மொழியில் காட்டைக் குறிக்கிறது.  

## மலையேற்றம்
முன்னதாக, தற்போதைய சாலைகள் மற்றும் 464 கல் மற்றும் கான்கிரீட் படிகள் இல்லாதபோது, சிகரத்தை அடைய ஒரு பாதை பயன்படுத்தப்பட்டது. இது 'சர்ப்பதாரி' அல்லது 'சர்ப்பநாடி' என்று அழைக்கப்படுகிறது. இப்போது இது அடிக்கடி பயன்படுத்துவதில்லை என்றாலும், இந்த பாதை மலையேறுபவர்களால் போற்றப்படுகிறது.  

## புகைப்படங்கள்
</gallery>  
படிமம்:Mullayanagiri1.JPG|முல்லையன கிரிக்கு செல்லும் வழியில்  
படிமம்:Mullaiyangiri hills.jpg|முல்லையங்கிரி மலைகள்  
</gallery>